Leonard Woolf

Leonard Sidney WOOLF (anglalingva prononco /ˈwʊlf/; 25a de novembro 1880 – 14a de aŭgusto 1969) estis brita politik-teoriulo, verkisto, publikigisto kaj funkciulo, kaj edzo de la verkistino Virginia Woolf.

Li studis en la Trinity College de la Universitato de Kembriĝo en la sama epoko kiel Lytton Strachey, John Maynard Keynes, G. E. Moore kaj E. M. Forster.

El 1904 al 1911 li estis kolonia militista funkciulo en Srilanko. En 1912 li edziĝis al Virginia Stephen. La geedzoj Woolf nome Leonard kaj Virginia Woolf estis tre influaj en la Grupo Bloomsbury.

 Kariero 
eta|maldekstra|Virginia kaj Leonard Woolf, 1912.
Geedziĝinta, Woolf revenis al verkado kaj publikigis sian unuan romanon, The Village in the Jungle (1913), kiu estas bazita sur liaj jaroj en Cejlono.

Je la enkonduko de la soldatigo en 1916, dum la Unua Mondmilito, Woolf estis malakceptita por la militservo pro medicinaj tialoj, kaj li turnis sin al politiko kaj sociologio. Li aliĝis al la Laborpartio kaj al la Fabiana Societo, kaj iĝis regula kontribuanto al la gazeto "New Statesman". En 1916, li verkis "International Government", proponante internacian agentejon por enkonduki tutmondan pacon.

Kiam la mensostato de lia edzino malboniĝis, Woolf dediĉis multon de sia tempo al ŝia zorgado (li mem suferis pro deprimo). En 1917, la Woolf-oj aĉetis malgrandan man-funkciantan presilon kaj per ĝi ili fondis Hogarth Press. Ilia unua projekto estis pamfleto, man-presita kaj bindita de ili mem. Post dek jaroj Press iĝis tut-skala publikigejo, kiu eldonis la novelojn de Virginia, la traktaĵojn de Leonard kaj, inter aliaj verkoj, la unuan eldonon de la verko de T. S. Eliot nome "The Waste Land". Woolf pluis kiel la ĉefa direktoro de Press ĝis sia morto. Lia edzino suferis akrajn atakojn de mensa malsano tra sia tuta vivo, ĝis ŝi memmortigis sin per dronado en 1941. Poste, Leonard enamiĝis al edzina artistino, Trekkie Parsons.

En 1919, Woolf iĝis redaktoro de "International Review". Li redaktoris ankaŭ la internacian sekcion de "Contemporary Review" el 1920 ĝis 1922. Li estis literatura redaktoro de "The Nation and Athenaeum", ĝenerale referencata simple kiel "The Nation", el 1923 ĝis 1930), kaj kunfondinto kaj redaktoro de "The Political Quarterly" el 1931 ĝis 1959), kaj dum ioma tempo li servis kiel sekretario de la konsilkomitatoj de la Laborpartio pri internaciaj kaj koloniaj aferoj.

 Verkoj 
 The Village in the Jungle – 1913
 The Wise Virgins – 1914 (Republikigita en 2003 de Persephone Books)
 International Government – 1916
 The Future of Constantinople – 1917
 The Framework of a Lasting Peace - 1917
 Cooperation and the Future of Industry – 1918
 Economic Imperialism – 1920
 Empire and Commerce in Africa – 1920
 Socialism and Co-operation – 1921
 International co-operative trade – 1922
 Fear and Politics – 1925
 Essays on Literature, History, Politics – 1927
 Hunting the Highbrow – 1927
 Imperialism and Civilization – 1928
 After the Deluge (Principia Politica), 3 vol. – 1931, 1939, 1953
 Quack! Quack! – 1935
 Barbarians at the Gate – 1939
 The War for Peace – 1940
 A Calendar of Consolation – elektita de Leonard Woolf, 1967

 Bibliografio 
 De Silva, Prabhath, Leonard Woolf as a Judge in Ceylon: A British Civil Servant as a Judge in the Hambantota District of Colonial Sri Lanka(1908-1911), Neptune Publications(Pvt) Ltd, Battaramulla, Sri Lanka (2nd edition-2016)ISBN 978-955-0028-69-6
 Coates, Irene (2002). Who's Afraid of Leonard Woolf?: A Case for the Sanity of Virginia Woolf. New York: Soho Press. ISBN 978-1569472941.
 Glendinning, Victoria (2006). Leonard Woolf: a biography. New York: Free Press. ISBN 978-0-7432-4653-8. OCLC 71779088.

 Eksteraj ligiloj 


 Leonard Woolf en Victoria University Library at the University of Toronto
 "Stories of the East by Leonard Woolf"  tra Discovering Literature en la British Library

Kategorio:Britaj politikistoj
Kategorio:Britaj verkistoj
Kategorio:Britaj eldonistoj
Kategorio:Anglaj judoj
Kategorio:Srilankaj judoj
Kategorio:Anglaj memoraĵistoj
Kategorio:Stephen-Bell-familio
Kategorio:Virginia Woolf